बेफोरनि अनगायैबो आथिखालाव सानैसो बरʼ बिमा-बिफाफोरा गाव गावनि गथफोरनो मोजां सोलोंथाइ होनायाव सांग्रां जादोंब्लाबो बांसिन बिमा-बिफाफोरानो दासिमबो गथफोरनो सोलोंथाइ होनायनि बेलायाव सांग्रांथि नङिखौ जों नुनो मोनो। बेनि जाहोना जाबाय बांसिन बरʼ नखरफोरानो आबादनि सायाव सोनारनाय। अखा नायब्लानो आबाद मावनाय आरो आबाद दैखांनायाव मुखुब जानानै थानांगौ जानायनि जाहोनाव गामि ओनसोलनि बांसिन बिमा-बिफाफोरानो गाव गावनि गथʼफोरनि फरायनायाव नोजोर होनो हायि जायो। गुबुनफारसे बांसिन बरʼ फरायसाफोरानो आनजादाव उथ्रिनो थाखायलʼ दोरोङारि (Traditional) Note बायनानै एबा बुथुमनानै फरायनायखौबो जों नुनो मोनो। बरʼ फरायसाफोरा गुन गोनां सोलोंथाइ लानो हायैनि बेबो मोनसे मुंखजाथाव जाहोन। दोरोङारि Note फोरखौ बुथुमना फरायना आनजादाव मोजाङै उथ्रिनो हागौ नाथाय बेफोरनि गेजेरजों आनजादाव उथ्रिनायनि थाखाय फरायनायनि अनगायै थाखोनि फरायनां आयदाफोरनि सायाव आबुं गियान मोनजोबनो हाया जायनि जाहोनाव गोजौ थाखोआव गुबुन बिजोंफोरनि फरायसाफोरजों फेर फाथिनो हाया जायो।